CELEX: 62018TN0418
Language: da
Date: 2018-07-06 00:00:00
Title: Sag T-418/18: Sag anlagt den 6. juli 2018 — PT mod Den Europæiske Investeringsbank (EIB)

15.10.2018   
            
            
               DA
            
            
               Den Europæiske Unions Tidende
            
            
               C 373/11
            
         
      Sag anlagt den 6. juli 2018 — PT mod Den Europæiske Investeringsbank (EIB)
      (Sag T-418/18)
      (2018/C 373/12)
      Processprog: svensk
      
         Parter
      
      
         Sagsøger: PT (ved advokat E. Nordh)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Annullation af EIB’s afgørelse af 4. april 2018 om afskedigelse af sagsøgeren.
               
            
                  —
               
               
                  Sagsøgte tilpligtes at betale erstatning til sagsøgeren for det økonomiske tab opgjort til 2 240,31 EUR og det ikke-økonomiske tab opgjort til 50 000 EUR.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af retten til forsvar.
                  
                              —
                           
                           
                              Sagsøgeren har gjort gældende, at sagsøgte ikke gav sagsøgeren mulighed for at forsvare sig selv mod dens beskyldninger på de bedst mulige betingelser. Sagsøgeren er af den opfattelse, at hans ret til god forvaltning dermed blev tilsidesat.
                           
                        
            
                  2.
               
               
                  Andet anbringende om anlæggelse af åbenbart urigtige skøn.
                  
                              —
                           
                           
                              Sagsøgeren har gjort gældende, at sagsøgte i forbindelse med dens tilsidesættelse af hans ret til forsvar også anlagde et antal åbenbart urigtige skøn.